Οικογένεια Ράλλη (κλάδος Χίου)

Η οικογένεια Ράλλη προέρχεται από τη βυζαντινή Οικογένεια Ραούλ. Από την Κωνσταντινούπολη πήγαν στη Χίο, όπου διακρίθηκαν στο εμπόριο και τη ναυτιλία. Από τη Χίο και κατά το πέρασμα των αιώνων κλάδοι της οικογένειες δημιούργησαν νέες οικογένειες στην Αθήνα, αλλά (κυρίως) στο εξωτερικό. Ο πιο ονοματός κλάδος της οικογένειας είναι αυτός του Στέφανου Ράλλη, που δημιούργησε (μαζί με τους γιους του), την επιχείρηση - κολοσσό, «Εμπορικός οίκος Ράλλη» - (Ralli Bros), που κυριάρχησε στο εμπόριο από τα μισά του 19ου αιώνα μέχρι τα μισά του 20ου.

Ιστορικά στοιχεία 

Υποστηρίζεται ότι η οικογένεια Ράλλη εγκαταστάθηκε στη Χίο τον 15ο αιώνα με αρχική προέλευση την Κωνσταντινούπολη. Το όνομα μάλιστα του Νικολό Ράλλη, εμφανίζεται το 1450 να εμπορεύεται μεταξύ Χίου και Κωνσταντινουπόλεως.Ανήκε στις παλιές αριστοκρατικές, σημαντικές οικογένειες του νησιού, η ακμή της όμως άρχισε στα τέλη του 18ου αιώνα, όταν μέλη της εγκαταστάθηκαν σε διάφορες πόλεις της Ευρώπης εγκαθιστώντας ένα ευρύ εμπορικό δίκτυο βασιζόμενο στις συγγενικές σχέσεις. Η επιχειρησιακή αυτή δομή θεωρείται ότι αποτέλεσε και τον αρχικό πυρήνα του Χιώτικου δικτύου.Ο κλάδος της οικογένειας που διέπρεψε στο εμπόριο και στις τραπεζιτικές εργασίες είναι αυτός που δημιουργήθηκε από τον Στέφανο Ράλλη και τη Μαριέτα Μαυροκορδάτου (τέλη 17ου - αρχές 18ου αιώνα). Ο γενάρχης Στέφανος Ράλλης και η Μαριέτα Μαυρογορδάτου απέκτησαν τους: Ελένη, Ζαννή, Αμβρουζή, Μαριέττα, Γιώργο και Στρατή Ράλλη.Ο δευτερότοκος γιος τους Ζαννής Ράλλης και η Πλουμού Σκαραμαγκά - της γνωστής χιώτικης οικογενείας παντρεύτηκαν το 1754 και απέκτησαν εννέα παιδιά.Τους: Στέφαονο, Πέτρο, Δημήτρη, Αργυρώ, Λούλα, Μαρούκω, Λουκάς, Παντελής και Παντιάς (Παντολέων) Ράλλη.Ο πρωτότοκος του Ζαννή και της Πλουμούς, ο Στέφανος Ράλλης και η γυναίκα του Ιουλία Σεκιάρη, απέκτησαν τα παιδιά που μαζί με τον πατέρας τους ίδρυσαν και ανέπτυξαν τον «Εμπορικό οίκο Ράλλη» - "Rallis Bros".

Μέλη 
 Γενάρχης: Στέφανος Ράλλης, (~ 1690 - ;) σύζυγος της Μαριέττας Μαυρογορδάτου (~ 1700 - ;)και άρχοντας της Χίου

 Ζαννής Ράλλης, (1724 - ;) γιος του Στέφανου και σύζυγος της Πλουμού ΠέτρουΣκαραμαγκά (1735 - ;)
 Στέφανος Ράλλης, (Χίος 1755 - Μασσαλία, 24/3/1827) έμπορος και γιος του Ζαννή, σύζυγος Ιουλίας Σεκιάρη (Χίος, 1768 - Κων/πολη 1848)
Ζαννής Ράλλης, (Χίος, 1785 - Παρίσι, 1859) έμπορος, συνιδρυτής της Rallis Bros και γιος του Στέφανου
 Στέφανος Ζ. Ράλλης, (Λονδίνο, 1821 - Οδησσός, 1901), έμπορος, και γιος του Ζαννή 
 Παντιάς Ράλλης, (Χίος, 1793 - Λονδίνο, 1865) έμπορος, συνιδρυτής της Rallis Bros και γιος του Στέφανου 
 Στρατής Ράλλης, (Χίος, 1800 - Λονδίνο, 1884) έμπορος, συνιδρυτής της Rallis Bros, σύζυγος Μαριγούς Μαυρογορδάτου και γιος του Στέφανου 
Ιωάννης Σ. Ράλλης, (1834 - Λονδίνο 1884) έμπορος, τραπεζίτης, επικεφαλής της Rallis Bros και ιδρυτής του παραρτήματος της Καλκούτα και γιος του Στρατή, σύζυγος Μιμίκας Σκαραμαγκά.
 Sir Λουκάς Ράλλης, (Λονδίνο, 1846 - Ζυρίχη, 1931) 1ος βαρονέτος του Park Street, έμπορος, διευθυντής της Rallis Bros, γιος του Στρατή, σύζυγος της Ευγενίας Αργέντη
 Sir Στρατής Ράλλης,(Νέα Υόρκη, 1876 - Νέα Υόρκη, 1964) 2ος βαρονέτος του Park Street, έμπορος, πρόεδρος της Rallis Bros και γιος του Λουκά
 Sir Godfrey Βίκτωρ Ράλλης, (Λονδίνο, 1915 - Κεντ, 2010) 3ος βαρονέτος του Park Street, έμπορος, αντιπρόεδρος της Rallis Bros και γιος του Στρατή
 Λουκάς Στρ. Ράλλης - (Lucas Ralli), (Λονδίνο, 1920 - Λονδίνο, 2004), διευθυντής της Ralli Bros, σημαντικό στέλεχος του Βρετανικού στρατού κατά τον Β' Παγκόσμιο πόλεμο και γιος του Στρατή, αδερφός του Godfrey
 Sir Ντέιβιντ Κάρολος Ράλλης, (Λονδίνο, 1946 - ) 4ος βαρονέτος του Park Street, επιχειρηματίας και γιος του Godfrey
 Αυγουστής Ράλλης, (Χίος, 1792 - Μασσαλία, 1878) έμπορος, συνιδρυτής της Rallis Bros και γιος του Στέφανου, σύζυγος Σοζόγκα Ράλλη
 Στέφανος Ράλλης, (Μασσαλία, 1829 - Μόντε Κάρλο, 1902), έμπορος, τραπεζίτης, επικεφαλής της Rallis Bros και γιος του Αυγουστή
 Θωμάς (Τομαζής) Ράλλης, (Χίος, 1799 - Λονδίνο, 1858) έμπορος, συνιδρυτής της Rallis Bros και γιος του Στέφανου, σύζυγος Μαριέτας Αργέντη
 Παντελής Ράλλης, (Μασσαλία, 1845 - Μπράιτον, 1928) έμπορος, βουλευτής του βρετανικού κοινοβουλίου και γιος του Θωμά
 Αργυρώ Ράλλη, (1803 - 1881) σύζυγος Εμμανουήλ Ψιάχη και κόρη του Στέφανου 
 Κατίνα Ψιάχη, σύζυγος Ιάκωβου Ράλλη και κόρη της Αργυρούς
 Θεόδωρος Ράλλης, (Κων/πολη, 1852 - Λονδίνο, 1909) ζωγράφος, σύζυγος πρώτα της Ιουλίας Μαυροκορδάτου και έπειτα της Μαρίας Μαυρομιχάλη, και γιος της Κατίνας Ψιάχη
 Κατερίνα Ράλλη, σύζυγος Νικολάου Πολίτη και κόρη του Θεόδωρου και της Ιουλίας Μαυροκορδάτου
 Βιργινία Ράλλη (Χίος, 1801 - Λονδίνο, 1885), σύζυγος Αυγουστή Αγέλαστου
 Μαριγώ Ράλλη (Χίος, 1806 - Μασσαλία, 1891), σύζυγος Πέτρου Σκυλίτζη
 Δημήτρης Ράλλης, (Χίος, 1758 - Λιβόρνο, 1812), γιος του Ζαννή και σύζυγος της Αικατερίνης Νεγρεπόντη
 Λουκάς Ράλλης, (Χίος, 1794 - Πειραιάς, 1879), έμπορος, δήμαρχος Πειραιά γιος του Δημήτρη και σύζυγος Δέσποινας Ροδοκανάκη 
 Καλλιόπη Ράλλη, σύζυγος Αμβρόσιου Δαμαλά και κόρη του Λουκά
 Αριστείδης Δαμαλάς, διπλωμάτης, ηθόποιος, σύζυγος της Σαρά Μπερνάρ και γιος της Καλλιόπης
 Παύλος Δαμαλάς, δήμαρχος Πειραιά και γιος της Καλλιόπης
 Αμβρόσιος Ράλλης, (1731 - 1820), γιος του Στέφανου
 Στέφανος Ράλλης, (1763 - Κων/πολη, 1829), μεγαλέμπορος και γιος του Αμβροσίου, σύζυγος Δέσποινας Ομήρου
 Αμβρόσιος Ράλλης, (Σμύρνη, 1798 - Τεργέστη, 1886) βαρώνος, μεγαλέμπορος της Τεργέστης γιος του Στέφανου και σύζυγος Αναστασίας Μαυροκορδάτου
Κατερίνα Αριέττα Ράλλη, κόρη του παραπάνω Αμβρόσιου, σύζυγος Αλεξάντρερ Αλεξαντρόφ
Ίνα Αλεξαντρόφ κόρη της Κατερίνας.
 Δέσποινα Ράλλη, (Τεργέστη, 1823 - Λονδίνο, 1860) σύζυγος του Παντιά Θεόδωρου Ράλλη και κόρη του Αμβροσίου 
 Αντώνιος Ράλλης, (Λονδίνο, 1852 - Νέα Υόρκη, 1916), έμπορος και γιος της Δέσποινας
 Λόις Ράλλη, (Νέα Υόρκη, 1890 - Νέα Υόρκη, 1975), σύζυγος του Πολύβιου Κορύλλου και κόρη του Αντωνίου

Δείτε επίσης
 Οικογένεια Ράλλη (αθηναϊκός κλάδος)
 Οικογένεια Ράλλη (Πελοποννήσου)

Πηγές - Παραπομπές

Περαιτέρω ανάγνωση
 Μαρία-Χριστίνα Χατζηιωάννου, "Η κατασκευή μια επιχειρηματικής δυναστείας: Η οικογένεια Ράλλη", στο: Κατερίνα Δέδε και Δημήτρης Δημητρόπουλος (επιμέλεια), «Η ματιά των άλλων». Προσλήψεις προσώπων που σφράγισαν τρεις αιώνες (18ος-20ός), Αθήνα: Ινστιτούτο Νεοελληνικών Ερευνών / Εθνικό Ιδρυμα Ερευνών, 2012, σ. 149-171.